Incendiu de proporții la un atelier de lemne din Sectorul 4. Mobilizare de forțe la fața locului
Un incendiu de proporții a izbucnit, joi, la un atelier de producție de pe strada Drumul Bercenarului din Sectorul 4. În atelier erau depozitate materiale lemnoase.
Incendiul violent a cuprins o suprafață de aproximativ 900 de metri pătrați.
Focul s-a extins atât de mult din cauza materialelor combustibile care ard.
La fața locului a fost realizat dispozitiv circular de intervenție pentru localizarea și evitarea propagării la vecinătăți.
Pentru lichidarea incendiului acționează 13 autospeciale de stingere, Detașamentul Special de Salvatori, o autospecială de intervenție și salvare de la înălțime, o autospecială de descarcerare și două ambulanțe SMURD.
Nu au fost raportate victime, conform reprezentanților ISU București-Ilfov.
Sursa: ISU
Etichete: incendiu,
Dată publicare:
07-03-2024 22:49